স্টাফ রিপোর্টার ॥ মেয়াদ উত্তীর্ণ কেমন কোল্ডড্রিংকস্ বিক্রির অভিযোগে হবিগঞ্জ শহরের বেবীস্ট্যান্ড এলাকার আলম ফুড থেকে ৩ হাজার টাকা জরিমানা আদায় করেছেন ভ্রাম্যমান আদালত। মঙ্গলবার সন্ধ্যায় নির্বাহী ম্যাজিস্ট্রেট মেহেদী হাসান এ অভিযান পরিচালনা করেন। জানা যায়- গতকাল বিকেলে হবিগঞ্জ প্রেসক্লাবে একটি সংবাদ সম্মেলনে আয়োজনকারী এবং সাংবাদিকদের জন্য আপ্যায়নের ব্যবস্থা করা হয়। এতে আলম ফুড থেকে আনা কেমন ও মজো কোল্ডড্রিংকস্ গুলোতে মেয়াদ উত্তীর্ণের বিষয়টি ধরা পড়ে। এ অভিযোগ পেয়ে নির্বাহী ম্যাজিস্ট্রেট মেহেদী হাসান আলম ফুড-এ ভ্রাম্যমান আদালত পরিচালনা করে বিষয়টির সত্যতা পান। এ সময় তিনি ৩ হাজার টাকা জরিমানা আদায় করেন এবং ভবিষ্যতে মেয়াদ উত্তীর্ণ খাবার পরিবেশন থেকে বিরত থাকার জন্য দোকান মালিককে সতর্ক করে দেন। ভ্রাম্যমান আদালত পরিচালনাকালে হবিগঞ্জ ...